Širdis

Kaip gera jausti pulsuojantį gniužulą krūtinėj,

Kuris gyvastim nupina mintis manas.

Ši laimė daug kam nutrūko,

Kartu nusinešdama ir jų svajas.

Toks nenuilstantis triūsas

Ir skaudus kitų likimas

Įkvepia dirbti tolygiai sunkiau,

Kad savo sukurta laime

Galėčiau padėti ir tau.

Antanas

Vienišas ir pamirštas.

Kiekvieną sekmadienį eina į Bažnyčią.

Atstumtas ir paliktas.

Numezga anūkams šiltas kojines.

Apviltas ir pasmerktas.

Ašaromis aplaisto jaunystės nuotraukas.

Pavasarį pasodina dar vieną obelį.

Silpnas ir nereikalingas.

Pro langą stebi kaimynų gyvenimus.

Senstantis ir mirštantis.

Gyvena tarp apdulkėjusių servizų.

O, Dieve, kaip aš bijau senatvės.

 – Penki

Apie jį

Jo rankos kaip šilkas,

O mano dangus pilkas.

Jo akys žydros kaip jūra,

O mano gyvenimas vis labiau bjūra.

Jo tie stiprūs kvepalai,

O man viskas negerai.

Jo žodžių švelnuma,

O mano sieloj tuštuma.

Jis nebebus mano kaip kažkada,

Per amžių amžius amen, niekada.

–Baltas angelėlis

Apie kažką

Kūnai besieliai –

danguje debesėliai,

Akyse tuštuma,

Galvose nykuma.

Mes kūno vergai

Su iliuzija laisvės.

Tai siaubingai blogai,

Nes kūnas mūsų nepaisys.

Nieko nežinai

Apie mane.

Ir niekada

Nesužinosi, ne.

Kūnai besieliai –

danguje debesėliai.

Akyse tuštuma –

Galvoje katastrofa.

 – Baltas angelėlis

Svarbiam žmogui

Tu apkabinai mane,

O aš ištirpau glėbyje...

Atsirado šypsena, seniai nematyta,

Ir ji buvo nė kiek nesuvaidinta.

Tavo dangiškas vardas,

O žvilgsnis skvarbus kaip kardas –

Nebepaleisiu tavęs niekada

Niekada niekada niekada.

Tikiu, kad būsi šalia

Ir mylėsi mane visada –

Aš liesiu tik tavo rankas

Ir tu bučiuosi tik mano lūpas.

Meile, atėjai laiku,

Jau norėjau klausti, kur tu.

Atėjai, kai labiausiai skaudėjo,

Atėjai, ir iškart man padėjai.

 –Baltas angelėlis

Palaida bala

Kadais negrįždavau iki paryčių,

Tom naktim mama nesumerkdavo akių

Ir vis klausė, kur esu?

Tada rūkiau, gėriau,

Patvory gulėjau...

Plaučių, kepenų aš negailėjau,

O santaupas praleidau vėjui...

Laikas keistis, kol dar ne vėlu,

Kol dar akyse nepasidarė tamsu...

Juk stiklinėj,

Pilnoj viskio ar degtinės,

Liūdesio nepaskandinsi,

O problemų dūmais neuždusinsi...

 – Baltas angelėlis